


[bookmark: _Hlk168413573]Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.7. pasākuma “Eiropas Savienības nozīmes biotopu vai purvu ekosistēmu atjaunošana” projekta iesnieguma atlases nolikums (turpmāk – atlases nolikums)
	Specifiskā atbalsta mērķa vai pasākuma īstenošanu reglamentējošie Ministru kabineta noteikumi
	Ministru kabineta (turpmāk – MK) 2024. gada 28. maija noteikumi Nr. 320 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.7. pasākuma “Eiropas Savienības nozīmes biotopu vai purvu ekosistēmu atjaunošana” īstenošanas noteikumi” (turpmāk – SAM MK noteikumi).

	Finanšu nosacījumi
	Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.7. pasākuma “Eiropas Savienības nozīmes biotopu vai purvu ekosistēmu atjaunošana” (turpmāk – SAM pasākums) plānotais kopējais attiecināmais finansējums ir vismaz 28 648 275 euro, tai skaitā Taisnīgas pārkārtošanās fonda (turpmāk – TPF) finansējums 24 351 033 euro apmērā, valsts budžeta līdzfinansējums – 4 297 242 euro apmērā un privātais finansējums[footnoteRef:2]. [2:  Privātais finansējums tiek paredzēts, ja SAM pasākuma īstenošanai nepieciešamais finansējums pārsniedz maksimāli iespējamo Taisnīgas pārkārtošanās fonda un valsts budžeta līdzfinansējuma apmēru.] 

Maksimālā atbalsta intensitāte ir 85 % no kopējām attiecināmajām izmaksām, un valsts budžeta līdzfinansējums nepārsniedz 15 %. Ja projektā tiek piesaistīts privātais finansējums, nacionālais līdzfinansējums var pārsniegt 15 %, nepalielinot valsts budžeta līdzfinansējuma daļu.
Projekta iesnieguma minimālais plānotais attiecināmo izmaksu apmērs nav mazāks par 200 000 euro (ieskaitot).
Projekta izmaksas ir attiecināmas no 2024. gada 1. janvāra.
Projekta darbības nevar būt pabeigtas pirms projekta iesnieguma iesniegšanas Centrālajā finanšu un līgumu aģentūrā (turpmāk – aģentūra)[footnoteRef:3]. [3:  Atbilstoši Eiropas Parlamenta un Padomes 2021. gada 24. jūnija regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63. panta 6. punktam projekts nedrīkst būt pabeigts pirms projekta iesniegšanas aģentūrā.] 


	Projektu iesniegumu atlases īstenošanas veids

	Projekta iesnieguma iesniegšanas termiņš

	Termiņš projekta iesnieguma iesniegšanai priekšizskatīšanā
	No 2024. gada
5. jūlija
	[bookmark: Termiņš_PI_iesniegšanai_priekšizskatīšan]līdz 2027. gada 31. augustam


Prasības projekta iesniedzējam un sadarbības partnerim
1. Projekta iesniedzējs, kas pēc projekta iesnieguma apstiprināšanas kļūst par finansējuma saņēmēju, ir akciju sabiedrība “Latvijas valsts meži”.
2. Atbilstoši SAM MK noteikumu 12. punktam projekta atbalstāmo darbību īstenošanai sadarbības partnera statusā var piesaistīt Dabas aizsardzības pārvaldi.
Projekta iesnieguma noformēšanas un iesniegšanas kārtība
3. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls (KPVIS)) https://projekti.cfla.gov.lv/:
3.1. juridiska persona, kura nav Projektu portāla (KPVIS) e-vides lietotāja, iesniedz līguma un lietotāju tiesību veidlapas atbilstoši tīmekļvietnē https://www.cfla.gov.lv/lv/par-e-vidi norādītajam;
3.2. ja juridiskai personai, kura ir Projektu portāla (KPVIS) e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē https://www.cfla.gov.lv/lv/par-e-vidi norādītajam.
4. Projektu portālā (KPVIS) aizpilda projekta iesnieguma datu laukus un pievieno šādus dokumentus (ja kāds no zemāk minētajiem dokumentiem pieejams publiski pieejamā tīmekļvietnē, attiecīgajā projekta iesnieguma datu laukā norāda tīmekļvietnes adresi vai, ja kāds no iesniedzamiem dokumentiem Projektu portālā (KPVIS) ir iesniegts cita projekta ietvaros, norāda projekta numuru):
4.1. ja projektā paredzēts piesaistīt sadarbības partneri – līgums ar sadarbības partneri, kurā noteikti pušu pienākumi, tiesības un atbildība projekta mērķa un rādītāju sasniegšanā un SAM MK noteikumu 30. punktā minēto prasību īstenošanā, kā arī netiešo attiecināmo izmaksu sadalījums starp projekta iesniedzēju un sadarbības partneri;
4.2. ja projektā paredzēts piesaistīt sadarbības partneri – sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (atlases nolikuma 5. pielikums);
4.3. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošos dokumentus, izņemot izmaksas, kas tiek segtas, piemērojot izmaksu vienoto likmi:
4.3.1. paredzēto materiāltehnisko līdzekļu un aprīkojuma izmaksu aprēķinus pamatojošos dokumentus (ja attiecināms); 
4.3.2. uzņēmuma/pakalpojumu līgumu izmaksu aprēķina atšifrējumu, kas pamato plānoto izmaksu apmēru uz vienu rādītāja vienību (informāciju par veiktajām tirgus aptaujām, statistikas datiem, pieredzi līdzīgos projektos u. tml.) (ja attiecināms);
4.3.3. paredzēto būvdarbu izmaksu tāmes, aplēses vai citus aprēķinus pamatojošos dokumentus (ja attiecināms).
4.4. izmaksu un ieguvumu analīze atbilstoši atlases nolikuma 3. pielikums formai;
4.5. Projekta īstenošanas teritorijas apraksts (atlases nolikuma 2. pielikums):
4.5.1. izklājlapa “Teritoriju sadalījums” 1. tabula “Informāciju par visām projekta iesniegumā norādītājām ieguldījumu teritorijām”;
4.5.2. izklājlapa “Princips “piesārņotājs maksā”” 2. tabula “Pamatojošā informācija par projekta īstenošanas teritorijām, kas tiek uzskatītas par vēsturiskām kūdras ieguves vietām” un tajā minētie obligāti pievienojamie dokumenti, (attiecināms, ja 1. tabulā H kolonnā minētas projekta īstenošanas teritorijas, kas tiek uzskatītas par vēsturiskām kūdras ieguves vietām, atbilstoši 2020. gada 24. novembra MK rīkojumam Nr. 696 “Par Kūdras ilgtspējīgas izmantošanas pamatnostādnēm 2020.-2030. gadam” 3. pielikumā minētajam sarakstam sniedz pamatojumu, izpildot visus 2. tabulā uzskaitītos nosacījumus).
4.6. kartogrāfiskais materiāls pārvietojama dokumenta formātā (.pdf), kurā attēlotas projekta darbību īstenošanas vietas;
4.7. dokumenti, kas apliecina, ka projekta īstenošanas laikā un visā projekta dzīves cikla laikā nekustamais īpašums, kurā tiks veiktas projektā paredzētās darbības, ir projekta iesniedzēja vai tā sadarbības partnera īpašumā, valdījumā, turējumā vai arī ir panākta vienošanās ar nekustamā īpašuma īpašnieku vai tā tiesisko valdītāju par nekustamā īpašuma turējumu (vai par nekustamā īpašuma lietojumu (izmantošanu)), un ir noslēgta attiecīga vienošanās vai līgums (attiecināms, ja tiesības ir iegūtas, taču nav nostiprinātas Zemesgrāmatā vai nav iespējams pārbaudīt informāciju publiskajās datubāzēs);
4.8. būvniecības ieceres dokumentācija (ieteicams, ja ieceres īstenošanai nepieciešams ierosināt būvniecības procesu, dokumentācija ir izstrādāta un tā nav pieejama Būvniecības informācijas sistēmā);
4.9. ekosistēmu pakalpojumu novērtējums katrai projekta īstenošanas vietai (attiecināms, ja ekosistēmu pakalpojumu novērtējums uz projekta iesniegšanas brīdi ir sagatavots). Gadījumā, ja ekosistēmu pakalpojumu novērtējums nav sagatavots uz projekta iesniegšanas brīdi, tad tiek iesniegts apliecinājums par ekosistēmu pakalpojumu novērtējuma sagatavošanu un iesniegšanu aģentūrai līdz projekta darbību pabeigšanas brīdim;
4.10. Valsts vides dienesta izziņa par ietekmes uz vidi novērtējuma, sākotnējā izvērtējuma vai tehnisko noteikumu nepieciešamību (attiecināms, ja projektā ir paredzētas darbības, kurām saskaņā ar vides jomu regulējošiem normatīvajiem aktiem nav nepieciešams veikt ietekmes uz vidi novērtējumu);
4.11. ietekmes uz vidi novērtējums, atbilstoši likuma “Par ietekmes uz vidi novērtējumu”[footnoteRef:4] nosacījumiem un MK 2015. gada 13. janvāra noteikumiem Nr. 18[footnoteRef:5] „Kārtība, kādā novērtē paredzētās darbības ietekmi uz vidi un akceptē paredzēto darbību” uz projekta īstenošanas vietām, kur tas attiecināms (attiecināms, ja ietekmes uz vidi novērtējums uz projekta iesniegšanas brīdi ir veikts). Ja ietekmes uz vidi novērtējums nav izstrādāts uz projekta iesniegšanas brīdi, finansējuma saņēmējs pievieno apliecinājumu, ka tiks izstrādāts ietekmes uz vidi novērtējums;  [4:  Pieejams https://likumi.lv/ta/id/51522-par-ietekmes-uz-vidi-novertejumu ]  [5:  Pieejami https://likumi.lv/ta/id/271684-kartiba-kada-noverte-paredzetas-darbibas-ietekmi-uz-vidi-un-akcepte-paredzeto-darbibu ] 

4.12. sugu un biotopu aizsardzības jomas eksperta atzinums, hidrologa atzinums un cita pamatojoša informācija, ja projekta darbības paredzētas īpaši aizsargājamā dabas teritorijā kurai nav spēkā esošs dabas aizsardzības plāns, vai projekta darbības nav paredzētas īpaši aizsargājamās dabas teritorijas dabas aizsardzības plānā vai sugu un biotopu aizsardzības plānā, vai tajos darbību apraksts nav pietiekamā detalizācijā, atbilstoši SAM MK noteikumu 30.14. apakšpunkta prasībām, vai apliecinājums, ka minētie dokumenti tiks iesniegti pirms tiks uzsāktas darbības konkrētajā teritorijā (ja attiecināms);
4.13. saskaņojums no Aizsardzības ministrijas par projekta darbībām, ja tās tiek plānotas 30 kilometrus platā Latvijas austrumu pierobežas joslā un ekspluatācijas aizsargjoslā ap valsts aizsardzības objektiem, kas noteikta saskaņā ar Aizsargjoslu likumu un Ministru kabineta 2006. gada 27. jūnija noteikumiem Nr. 508 "Noteikumi par aizsargjoslām ap valsts aizsardzības objektiem un šo aizsargjoslu platumu" vai apliecinājums, ka minētais saskaņojums tiks iesniegts pirms tiks uzsāktas projekta darbības attiecīgajā teritorijā (ja attiecināms);
4.14. projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);
4.15. citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.
5. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
6. Lai kvalitatīvi aizpildītu projekta iesniegumu, izmanto Projektu portālā (KPVIS) [image: ]ietvertos skaidrojumus projekta iesnieguma aizpildīšanai.
7. Izmaksu plānošanā ņem vērā Finanšu ministrijas 2025. gada 9. jūnija vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanas periodā”, kas pieejamas tīmekļa vietnē – https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda 
8. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto, sagatavojot projekta iesniegumu, pieejama Makroekonomiskie pieņēmumi un prognozes | Finanšu ministrija (fm.gov.lv).
9. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam projekta iesniedzējs pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
10. Projekta iesniegumā summas norāda euro ar precizitāti līdz 2 cipariem aiz komata.
11. Projekta iesniegumu iesniedz līdz projekta iesnieguma iesniegšanas beigu termiņam.
12. Ja projekta iesniegums iesniegts pēc projekta/-u iesnieguma/-u iesniegšanas beigu datuma, tas netiek vērtēts. Aģentūra par to informē projekta iesniedzēju.
13. Projekta iesniedzējam pēc projekta iesnieguma iesniegšanas aģentūrā, nosūta Projektu portāla (KPVIS) automātiski sagatavotu elektroniskā pasta vēstule par projekta iesnieguma iesniegšanu.
Konsultatīvais atbalsts ierobežotā projekta iesnieguma atlasē
14. [bookmark: _Ref120492295]Projekta iesniedzējs, sagatavojot projekta iesniegumu, var saņemt aģentūras konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai Projektu portālā (KPVIS) līdz 2027. gada 31. augustam.
15. Ja projekta iesniegums iesniegts priekšizskatīšanai, aģentūra desmit darbdienu laikā izskata priekšizskatīšanai saņemto projekta iesniegumu un Projektu portālā (KPVIS) sniedz viedokli par projekta iesniegumā norādītās informācijas atbilstību SAM MK noteikumu un šī atlases nolikuma prasībām. Ja atlases nolikuma 21. punktā minētā vērtēšanas komisija ir izveidota līdz projekta iesnieguma iesniegšanai priekšizskatīšanā, aģentūras un Viedās administrācijas un reģionālās attīstības ministrijas pārstāvji, kuri norīkoti darbam vērtēšanas komisijā, var iesaistīties priekšizskatīšanai iesniegtā projekta iesnieguma izskatīšanā. Priekšizskatīšanā sniegtajam vērtēšanas komisijas viedoklim un komentāriem ir rekomendējošs raksturs.
16. Pēc priekšizskatīšanas projekta iesniedzējam ir tiesības precizēt projekta iesniegumu,  ievērojot projekta iesnieguma iesniegšanas beigu termiņu.
17. [bookmark: _Ref120490924][bookmark: _Ref120491921][bookmark: _Ref168327383]Ja pēc projekta iesnieguma iesniegšanas aģentūra projekta iesniegumā konstatē tehniskas neprecizitātes vai tādas nepilnības, ko var novērst līdz šī atlases nolikuma 29. punktā noteiktā lēmuma pieņemšanai, aģentūra Projektu portālā (KPVIS) ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
18. Pēc šī atlases nolikuma 17. punktā norādītās informācijas saņemšanas projekta iesniedzējam ir tiesības aģentūras noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu Projektu portālā (KPVIS).
19. Pēc šī atlases nolikuma 17. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī atlases nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī atlases nolikuma 18. punktā noteiktajā kārtībā, komisija vērtē projekta iesniegumu sākotnēji iesniegtās informācijas apjomā.
20. Pēc šī atlases nolikuma 14. punktā noteiktā termiņa un 17. punktā minētajā ziņojumā norādītā termiņā šajā nodaļā noteiktais konsultatīvais atbalsts netiek nodrošināts.
[bookmark: _Ref120491269]Projekta iesnieguma vērtēšanas kārtība
21. [bookmark: _Ref168329262][bookmark: _Hlk169785286]Projektu iesniegumu vērtēšanai aģentūra ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[footnoteRef:6] 61. pantā noteikto. [6:  Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: https://eur-lex.europa.eu/legal-content/lv/TXT/?uri=CELEX%3A32024R2509.] 

22. Vērtēšanas komisijas locekļi ir atbildīgi par projekta iesnieguma savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
23. [bookmark: _Ref120520594]Vērtēšanas komisija pēc projektu iesniegumu iesniegšanas vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (atlases nolikuma 1. pielikums) un Projektu portālā (KPVIS) aizpildot projekta iesnieguma vērtēšanas veidlapu. Projektu iesniegumu vērtēšanu var uzsākt pēc to saņemšanas aģentūrā, t.sk. pirms projektu iesniegumu iesniegšanas termiņa beigām.
24. Nepieciešamības gadījumā vērtēšanas komisija kā neatkarīgus ekspertus viedokļa sniegšanai (bez balsstiesībām) projektu iesniegumu izvērtēšanai var pieaicināt ekspertus, kas tiek piesaistīti no aģentūras vai citām iestādēm, vai arī institūcijām (piemēram, nozares ministrijas (Viedās administrācijas un reģionālās attīstības ministrijas)) . Eksperta vērtējumam ir rekomendējošs raksturs. Pieaicinātais eksperts, veicot darba uzdevuma izpildi, ievēro objektivitātes un konfidencialitātes nosacījumus.
25. [bookmark: _Ref120489080]Projekta iesnieguma atbilstību projektu vērtēšanas kritērijiem vērtē balsstiesīgie aģentūras vērtēšanas komisijas locekļi šādā secībā:
25.1. vienotie kritēriji,
25.2. vienotie izvēles kritēriji,
25.3. specifiskie atbilstības kritēriji.
26. [bookmark: _Ref120491837]Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
27. [bookmark: _Ref120491666]Pēc precizētā projekta iesnieguma saņemšanas aģentūrā komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā (KPVIS).
28. Atlases nolikuma 27. punktā minētajā gadījumā vērtēšanas komisijas balsstiesīgie locekļi projektam noteikto nosacījumu izpildes izvērtēšanā un kritēriju pārvērtēšanā iesaistās atlases nolikuma 25. punktā noteiktajā apjomā.
Lēmuma pieņemšanas un paziņošanas kārtība
29. [bookmark: _Ref120490735]Aģentūra, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
29.1. [bookmark: _Ref120521412]projekta iesnieguma apstiprināšanu;
29.2. [bookmark: _Ref120521415]projekta iesnieguma apstiprināšanu ar nosacījumu;
29.3. projekta iesnieguma noraidīšanu.
30. Lēmumu aģentūra pieņem 3 mēnešu laikā pēc projekta iesnieguma iesniegšanas.
31. Lēmumu var pieņemt par katru projektu atsevišķi, negaidot visu projektu vērtēšanas rezultātus.
32. Lēmumu par projekta iesnieguma apstiprināšanu aģentūra pieņem, ja projekta iesniegums atbilst projekta iesnieguma vērtēšanas kritērijiem.
33. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt aģentūras noteiktās darbības, lai projekta iesniegums pilnībā atbilstu projekta iesnieguma vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
34. Lēmumu par projekta iesnieguma noraidīšanu aģentūra pieņem, ja projekta iesniedzējs nav uzaicināts iesniegt projekta iesniegumu.
35. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, aģentūra izdod atzinumu par:
35.1. [bookmark: _Ref120521487]lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
35.2. lēmumā noteikto  nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projekta iesnieguma vērtēšanas kritērijiem.
36. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi aģentūra sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
37. Informāciju par apstiprināto projekta iesniegumu aģentūra publicē tīmekļa vietnē www.esfondi.lv.
Papildu informācija
38. Jautājumus par projekta iesnieguma sagatavošanu un iesniegšanu lūdzam:
38.1. sūtīt uz tīmekļa vietnē https://www.cfla.gov.lv/lv/6-1-1-7 norādītās kontaktpersonas elektroniskā pasta adresi vai pasts@cfla.gov.lv vai 
38.2. uzdot, vēršoties aģentūras Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
39. Projekta iesniedzējs jautājumus par konkrēto projekta iesniegumu atlasi iesniedz ne vēlāk kā divas darbdienas līdz projekta iesniegumu iesniegšanas beigu termiņam.
40. Atbildes uz iesūtītajiem jautājumiem tiks nosūtītas elektroniski jautājuma uzdevējam.
41. Tehniskais atbalsts par projekta iesnieguma aizpildīšanu KPVIS e-vidē tiek sniegts aģentūras oficiālajā darba laikā, aizpildot KPVIS pieteikumu [image: ], rakstot uz vis@cfla.gov.lv vai zvanot uz +371 20003306.
42. Aktuālā informācija par projektu iesniegumu atlasi ir pieejamas tīmekļa vietnē https://www.cfla.gov.lv/lv/6-1-1-7.
43. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
44. Saskaņā ar Likuma 26. pantu aģentūra ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
44.1. apzināti sniegusi nepatiesu informāciju, kas ir būtiska projekta iesnieguma novērtēšanai;
44.2. īstenojot projektu, apzināti sniegusi aģentūrai nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un aģentūra ir izmantojusi tiesības vienpusēji atkāpties no līguma par projekta īstenošanu;
44.3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tai labvēlīgu lēmumu.
Pielikumi:
[bookmark: Vērtēšanas_kritēriji_un_metodika][bookmark: Informācija_par_teritorijām_pielikums]1. pielikums. Projekta iesnieguma vērtēšanas kritēriji un to piemērošanas metodika uz 34 lapām.
[bookmark: Informācija_par_teritorijām_nosaukums]2. pielikums. Projekta īstenošanas teritorijas apraksts (MS Excel datne).
[bookmark: IIA_modelis_MS_Excel]3. pielikums. Izmaksu un ieguvumu analīzes modelis (MS Excel datne).
[bookmark: IIA_modeļa_aizpildīšanas_metodika]4. pielikums. Izmaksu un ieguvumu analīzes modeļa aizpildīšanas metodika uz 22 lapām.
[bookmark: Sad_partnera_apliecnajums_interesu_konfl]5. pielikums. Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām.
[bookmark: Vienošanās_projekts]6. pielikums. Vienošanās par projekta īstenošanu projekts[footnoteRef:7] uz 27 lapām. [7:  Vienošanās tiek parakstīta Projektu portālā un atlases nolikuma pielikumā pievienota vienošanās projekta priekšskatījuma izdruka, kas satur būtiskākos projekta īstenošanas nosacījumus. Izdrukā ar “@” apzīmēti mainīgie elementi.] 

M.Spalviņš
mikus.spalvins@cfla.gov.lv
28810189

